**Vilonya Község Polgármestere**

8194 Vilonya, Kossuth u. 18., Tel./Fax: 88/ 490-162; e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Vilonya Közösségi Színtér 2024. évi közművelődési tevékenységéről, javaslat a 2025. évi munkatervre, szolgáltatási tervre** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | A helyi közművelődésről szóló 10/2019.(IX.4.) önkormányzati rendelet | | |
| Fontosabb  jogszabályok: | A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény  A közművelődési alapszolgáltatások, valamint közösségi színterek követelményeiről szóló 20/2018 (VII.9.) EMMI rendelet | | |
| Előterjesztés  szövege: | A helyi közművelődésről szóló 10/2019 (IX.4.) önkormányzati rendelet 6. § (1) bekezdése szerint „Az Önkormányzat továbbá a közművelődési megállapodás keretében közművelődési alapszolgáltatást biztosító természetes vagy jogi személy a közművelődési megállapodás fennállása alatt, minden év március 1-ig  a) az előző évi tevékenységéről beszámolót nyújt be, valamint  b) az általa nyújtott közművelődési alapszolgáltatás megszervezéséhez éves szolgáltatási tervet készít a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018.(VII.9.) EMMI rendelet 3. §-ának megfelelő tartalommal.  (2) A beszámolót és a munkatervet a Képviselő-testület hagyja jóvá.  Az elkészített a beszámolót, a munkaterv és szolgáltatási terv tervezetét mellékelten küldöm, és kérem a Tisztelt Képviselőket, hogy azt megtárgyalni és elfogadni szíveskedjenek. | | |
| Mellékletek: | beszámoló, munkaterv, szolgáltatási terv tervezet | | |
| Keltezés: | Vilonya, 2025. január 24. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…/2025. (I. 27.) Kt. határozat**

**Vilonya Közösségi Színtér 2024. évi közművelődési tevékenységéről, javaslat a 2025. évi munkatervre, szolgáltatási tervre**

Vilonya Község Önkormányzat Képviselő-testülete 2025. január 27-i ülésén megtárgyalta a **„Vilonya Közösségi Színtér 2024. évi közművelődési tevékenységéről, javaslat a 2025. évi munkatervre, szolgáltatási tervre”** tárgyú előterjesztést és az alábbi döntést hozta:

1.) A Képviselő-testület a Vilonyai Közösségi Színtér 2024. évi tevékenységéről szóló beszámolót, a 2025. évi munkatervet és szolgáltatási tervet elfogadja.

2.) A 2025. évi munkaterv és szolgáltatási terv a határozat mellékletét képezi.

3.) A szolgáltatási tervet a közművelődési közösségi színtér székhelyén jól látható helyen legkésőbb a jóváhagyást követő 15 napon belül ki kell helyezni.

Határidő: folyamatos

3. pontra: 2025. február 13.

Felelős: Fésüs Sándor polgármester

dr. Guti László jegyző

Peresztegi Lászlóné aljegyző

Zakor Tünde pénzügyi irodavezető

közművelődési munkatárs

Csonka Ágnes igazgatási ügyintéző

Szalai Viktória pénzügyi ügyintéző